CELEX: 32005D0014
Language: lv
Date: 2005-01-06 00:00:00
Title: 2005/14/EK: Komisijas Lēmums (2005. gada 6. janvāris), ar ko groza Lēmumu Nr. 2003/329/EK attiecībā uz pārejas pasākumu termiņa pagarināšanu kūtsmēslu termoapstrādes procesam saskaņā ar Eiropas Parlamenta un Padomes Regulu (EK) Nr. 1774/2002 (izziņots ar dokumenta numuru K(2004) 5760)Dokuments attiecas uz EEZ

11.1.2005   
            
            
               LV
            
            
               Eiropas Savienības Oficiālais Vēstnesis
            
            
               L 7/5
            
         
      KOMISIJAS LĒMUMS
   
   (2005. gada 6. janvāris),
   ar ko groza Lēmumu Nr. 2003/329/EK attiecībā uz pārejas pasākumu termiņa pagarināšanu kūtsmēslu termoapstrādes procesam saskaņā ar Eiropas Parlamenta un Padomes Regulu (EK) Nr. 1774/2002
   (izziņots ar dokumenta numuru K(2004) 5760)
   (Autentisks ir tikai teksts franču, nīderlandiešu, somu un zviedru valodā)
   (Dokuments attiecas uz EEZ)
   (2005/14/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002 (1), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam, un, jo īpaši tās 32. panta 1. punktu,
   tā kā:
   
               (1)
            
            
               Regula (EK) Nr. 1774/2002 nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam. Sakarā ar šo noteikumu stingrajām prasībām tika ieviesti pārejas pasākumi.
            
         
               (2)
            
            
               Komisijas 2003. gada 12. maija Lēmums Nr. 2003/329/EK par pārejas pasākumiem attiecībā uz kūtsmēslu termoapstrādes procesu saskaņā ar Eiropas Parlamenta un Padomes Regulu (EK) Nr. 1774/2002 (2) sniedz ražotājiem iespēju līdz 2004. gada 31. decembrim pielāgoties un attīstīt alternatīvus kūtsmēslu termoapstrādes procesa veidus.
            
         
               (3)
            
            
               Komisija pieprasīja Eiropas Pārtikas nekaitīguma iestādes (EPNI) atzinumu, kas ļautu noteikt alternatīvu kūtsmēslu termoapstrādes procesa veidu. EPNI atzinums gaidāms 2005. gada sākumā. Lai novērstu tirdzniecības pārtraukšanu, dalībvalstis un uzņēmēji ir lūguši Komisiju pagarināt pārejas pasākumu, kas noteikti ar Lēmumu Nr. 2003/329/EK, derīguma termiņu līdz EPNI atzinuma saņemšanai.
            
         
               (4)
            
            
               Tādēļ ar Lēmumu Nr. 2003/329/EK noteikto pārejas pasākumu termiņš ir jāpagarina, lai dalībvalstīs varētu atļaut uzņēmējiem turpināt piemērot dalībvalstu likumdošanas normas attiecībā uz kūtsmēslu termoapstrādes procesu.
            
         
               (5)
            
            
               Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2003/329/EK groza šādi:
   
                
            
            
               1. panta 3. punkta 2. apakšpunktā un 5. pantā datumu “2004. gada 31. decembris” aizstāj ar datumu “2005. gada 31. decembris”.
            
         2. pants
   Šis lēmums ir adresēts Beļģijas Karalistei, Francijas Republikai, Nīderlandes Karalistei un Somijas Republikai.
   
      Briselē, 2005. gada 6. janvārī
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 273, 10.10.2002., 1. lpp. Regulā jaunākie grozījumi izdarīti ar Komisijas Regulu (EK) Nr 668/2004 (OV L 112, 19.4.2004., 1. lpp.).
   
      (2)  OV L 117, 13.5.2003., 51. lpp.